परकार की सहायता से एक वृत्त बनायें। इस वृत्त में दो व्यास लाइन इस प्रकार बनायें कि ये दोनों एक दूसरे पर लंब हों। वृत्त का व्यास आपके अष्टभुज का सबसे लंबा विकर्ण होगा। दूसरे शब्दों में कहें कि यह विकर्ण अष्टभुज के एक छोर को सबसे दूर के दूसरे छोर से मिलाता है। अर्थात् जितना बड़ा आपका वृत्त होगा उतना ही बड़ा आपका अष्टभुज बनेगा। परकार के प्वांइट को पहले वृत्त के केंद्र पर रखकर एक वृत्त और बनायें जिसकी त्रिज्या पहले वृत्त से थोड़ी बड़ी हो। उदाहरण के लिए, यदि पहले वृत्त की त्रिज्या 2 इंच (5.08 सेमी) है तो अाप इसमें आधा इंच (1.27 सेमी) जोड़ कर नया वृत्त बनायें।  अष्टभुज बनाने के आगे की पूरी प्रक्रिया में परकार को इसी त्रिज्या पर प्रयोग करें, अर्थात् थोड़ी बड़ी। परकार को उस बिंदु पर रखें जहाँ बड़े वृत्त का व्यास और छोटा वाला वृत्त आपस में मिलते हों। इस बिंदु से केंद्र के पास एक ऐसा चाप लगायें जो कि वृत्त की एक साइड से दूसरी साइड तक खींची गई हो। ध्यान दें कि आपको पूरा वृत्त बनाने की आवश्यकता नहीं है। पिछले स्टैप में बताई गई प्रकिया को पुनः दोहरायें अर्थात् परकार को उस बिंदु पर रखें जहाँ बड़े वृत्त का व्यास और छोटा वृत्त आपस में मिलते हों परंतु इस बार विपरीत दिशा में। केंद्र के पास एक ऐसा चाप लगायें जो कि पिछले चाप को इस तरह काटे कि वृत्त के बीच में "अाँख" की आकृति बनी हुई प्रतीत हो। दो रेखायें इस तरह खींचें कि यह दोनों चाप के मिलने वाले बिंदुओं से होकर गुजरें अर्थात् आँख की आकृति के दोनों कॉर्नर से होकर ये रेखायें निकलती हों। स्केल की सहायता से ये रेखायें खींचें और सुनिश्चित करें कि इनकी लंबाई इतनी हो कि यह वृत्त को दो अलग-अलग बिंदुओं पर काटें। ये रेखायें वृत्त के व्यास पर लंब होनी चाहियें। बड़े वृत्त के व्यास और छोटे वृत्त के आपस में मिलने वाले अन्य दो बिंदुओं से भी इसी तरह की चाप बनायें। आप देखेंगे कि दोबारा एक आँख की आकृति बन रही है जो पिछली आकृति को अापस में काटेगी।  इस प्रक्रिया को पूरा करने पर वृत्त के मध्य आँख की दो आकृतियाँ आपस में एक-दूसरे को काटती हुई बननी चाहियें। यदि ऐसा नहीं है तो आपने चाप लगाने में कोई गलती की है। स्केल की सहायता से पहले की तरह दो नई रेखायें बनायें जो कि आँख के दोनों कॉर्नर से गुजरती हों। रेखाओं की लंबाई का ध्यान रखें कि ये इतनी लंबी हों कि वृत्त को दो नये बिंदुओं पर काटें। वृत्त के व्यास और ये रेखायें आपस में लंब होनी चाहियें।  ये रेखायें पिछली खींची हुई रेखाओं के साथ मिलकर एक वर्ग की आकृति बनायेंगी। ये सभी बिंदु आपस में मिलने पर एक नियमित अष्टभुज बनायेंगे। अष्टभुज की आकृति के अतिरिक्त बची हुई सभी रेखाओं, चाप तथा वृत्त को मिटा दें। आपका नियमित अष्टभुज तैयार है!
Draw a circle and two perpendicular diameter lines. Make a slightly larger circle centered on the same point as the original. Make an arc across the center of the circle. Repeat for the opposite side. Draw two lines that pass through the corners of the eye. Draw two arcs from the remaining points of intersection between the inner circle and its diameter lines. Using a straightedge draw lines through the corners of the new eye. Connect the corners of the "square" just completed to the intersection of the central cross and the inner circle. Erase the circle, lines, and arcs, leaving the octagon alone.